CELEX: C2005/296/58
Language: et
Date: 2005-11-26 00:00:00
Title: Kohtuasi T-336/05:  5. septembril 2005  esitatud hagi — De Soeten  v.  nõukogu

26.11.2005   
            
            
               ET
            
            
               Euroopa Liidu Teataja
            
            
               C 296/27
            
         5. septembril 2005 esitatud hagi — De Soeten v. nõukogu
   (Kohtuasi T-336/05)
   (2005/C 296/58)
   Kohtumenetluse keel: prantsuse
   Pooled
   
      Hageja: Henders De Soeten (Haag, Madalmaad) (esindajad: advokaadid S. Orlandi, A. Coolen, J.-N. Louis, E. Marchal)
   
      Kostja: Euroopa Liidu Nõukogu
   Hageja nõuded
   
               —
            
            
               tühistada nõukogu otsus, millega jäeti rahuldamata hageja ennetähtaegselt pensionile mineku taotlus tema pensionit vähendamata;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   Hageja on endine nõukogu ametnik, kes on pensionil alates 1. juulist 2004. Ta esitas taotluse, et tema puhul rakendataks personalieeskirjade VIII lisa artikli 9 lõikes 2 ette nähtud võimalust, mis lubab ametisse nimetaval asutusel teenistuse huvides jätta üldiste rakendussätetega kehtestatud objektiivsete kriteeriumide ja läbipaistvate menetluste alusel ametnike puhul, kes lahkuvad teenistusest enne 63. eluaastat, rakendamata sama artikli lõike 1 punktis b kehtestatud pensioni vähendamise.
   Oma hagis vaidlustab hageja otsuse, millega keelduti talle selle eelise andmisest. Hageja väidab, et üks taotlejatest, kelle puhul rakendati nimetatud võimalust, töötas temaga samas teenistuses. Hageja arvab, et teenistuse vajadused olid kahe juhtumi puhul samad ja viitab eelnimetatud artikli ning samuti nõukogu kehtestatud üldiste rakendussätete rikkumisele, kuna tema tööstaaž oli pikem ja teened suuremad kui teisel kandidaadil.
   Lisaks viitab ta ilmsele kaalutlusveale, kuna nõukogu leidis, et teenistuse huvide hindamisel tuleb arvestada ametnike isikuomadustega.